ડ્રાય ફ્રૂટ્સના વેપારીઓએ જીએસટી પાંચ ટકાના દરે રાખવાની માગ કરી છે. કાઉન્સિલે ડ્રાય ફ્રૂટ્સ પર ૧૨ ટકાના દરે વેરો નાખ્યો છે, જેના કારણે ભાવ વધવાની ભીતિ વ્યક્ત કરાઇ છે. ઊંચા ટેક્સના કારણે સરહદ પારથી દાણચોરી થવાની પણ દહેશત વ્યક્ત કરાઇ છે. ડ્રાય ફ્રૂટ ઉદ્યોગ સાથે જોડાયેલું સંગઠન ઇન્ટરનેશનલ નટ એન્ડ ડ્રાય ફ્રૂટ કાઉન્સિલના કહેવા પ્રમાણે ઊંચા દરના કારણે ભાવમાં વધારો થશે તથા ગેરકાયદે કારોબાર વધશે. નોંધનીય છે કે દેશમાં ડ્રાય ફ્રૂટ્સનું માર્કેટ ૪૦-૫૦ હજાર ટન છે. ૨૦૨૧માં ૧૦ લાખ ટન થવાનું અનુમાન છે. ડ્રાય ફ્રૂટમાં બદામના વેપારનો હિસ્સો ૮૦ ટકા છે.